**Regnskabs- og evalueringsmateriale til afrapportering af projekter støttet af Udviklingspuljen for børn og unge i Københavns Kommune**

Denne instruks gælder godkendte folkeoplysende foreninger i Københavns Kommune, der er bevilget projekttilskud fra Udviklingspuljen for børn og unge.

Modtager foreningen et samlet projekttilskud på;

* op til 500.000 kr., skal regnskabet, udover at aflægges i overensstemmelse med modelregnskabet og evalueringsmateriale i nærværende instruks (s. 2-6), være revideret af en revisor, som ikke behøver at være registreret eller statsautoriseret, men passende regnskabskyndig og uafhængig af foreningens bestyrelse.
* over 500.000 kr. skal regnskabet, udover at aflægges i overensstemmelse med modelregnskabet og evalueringsmateriale i nærværende instruks (s. 2-10), være revideret af en registreret eller en statsautoriseret revisor i overensstemmelse med instruksen.

Denne instruks er udstedt i medfør af [folkeoplysningslovens kap. 8](https://www.retsinformation.dk/Forms/R0710.aspx?id=202909#id18171328-90d2-47b2-bdfe-381f2cae2d07) og [Retningslinjer for støtte til folkeoplysning i København afsnit 4.9](https://www.kk.dk/brug-byen/foreninger-og-fritidsliv/foreninger-og-aftenskoler-lovgrundlag-og-retningslinjer).

Foreninger, der modtager projekttilskud, skal føre og indsende et retvisende regnskab i overensstemmelse med nærværende regnskabsinstruks og give et retvisende billede af projektets samlede økonomiske aktiviteter.

# Modelregnskab vedr. projekttilskud

Tilskudsmodtager skal føre og indsende regnskab for hvert tilsagn i overensstemmelse med denne instruks.

Regnskabet skal underskrives af tilskudsmodtager.

Regnskabet skal være Københavns Kommune i hænde umiddelbart efter projektets afslutning, dog senest den aftalte dato jf. tilsagnsbrevet for tilskuddet, medmindre andet er aftalt.

Regnskabet skal specificere tilskud fra Københavns Kommune og øvrige tilskudsgivere.

Regnskabet og de tilhørende budgettal skal opgøres i overensstemmelse med vedlagte regnskabsskema. Væsentlige budgetafvigelser skal årsagsforklares.

**Regnskabsår 20XX**

**Foreningsnavn:**

**Foreningens tegningsberettigedes navn:**

**E-mailadresse:**

**Projektets navn:**

**Journalnummer:**

**Tilsagnsbrev af: Tilsagnsperiode:**

|  |  |  |
| --- | --- | --- |
| **Indtægter** | **Budget** | **Regnskab** |
| Tilskud fra Udviklingspuljen for Børn og unge |  |  |
| Tilskud fra sponsorer |  |  |
| Tilskud fra fonde |  |  |
| Honorarer |  |  |
| Billetindtægter |  |  |
| Sociale partnerskaber |  |  |
| Øvrige indtægter, specificeret |  |  |
|  |  |  |
| **INDTÆGTER I ALT** |  |  |

|  |  |  |
| --- | --- | --- |
| **Udgifter** | **Budget** | **Regnskab** |
| Løn |  |  |
| Udstyr |  |  |
| Transportudgifter |  |  |
| PR / reklameudgifter |  |  |
| Reklameudgifter |  |  |
| Kontorhold (telefon, porto mv.) |  |  |
| Revisionshonorar |  |  |
| Øvrige omkostninger, specificeret |  |  |
|  |  |  |
| **UDGIFTER I ALT** |  |  |

|  |  |  |
| --- | --- | --- |
| **RESULTAT** |  |  |

Der skal være sammenhæng mellem ovenstående specifikation og tilsagnsbrevet.

**Særlige specifikationer:**

**Kommentarer/forbehold:**

**Tilskudsmodtagers erklæring:**

Undertegnede erklærer hermed, at regnskabet er udarbejdet i overensstemmelse med regnskabsinstruksen for tilskud til projekter og at tilskuddet er anvendt i overensstemmelse med tilsagnsbrevet.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Tegningsberettigedes underskrift

**Revisionspåtegning:**

Til bestyrelsen

Vi har revideret regnskabet for projekt for XX [Foreningsnavn] for perioden ….

Bestyrelsen har ansvaret for projektregnskabet. Vort ansvar er på grundlag af vor revision at udtrykke en konklusion om projektregnskabet.

**Den udførte revision**

Vi har udført revisionen i overensstemmelse med danske revisionsstandarder og Kultur- og Fritidsforvaltningens instruks for revision af [her oplyses navnet på projektet]. Disse standarder kræver, at vi tilrettelægger og udfører revisionen med henblik på at opnå høj grad af sikkerhed for, at projektregnskabet ikke indeholder væsentlig fejlinformation. Revisionen omfatter stikprøvevis undersøgelse af information, der understøtter de i projektregnskabet anførte beløb og oplysninger. Revisionen omfatter endvidere stillingtagen til den af projektledelsen anvendte regnskabspraksis og til de væsentlige skøn, som projektledelsen har udøvet, samt vurdering af den samlede præsentation af projektregnskabet. Det er vor opfattelse, at den udførte revision giver et tilstrækkeligt grundlag for vor konklusion.

Revisionen har ikke givet anledning til forbehold.

**Konklusion**

Det er vor opfattelse, at projektregnskabet er aflagt i overensstemmelse med Kultur- og Fritidsforvaltningens regnskabsinstruks for tilskud til [her oplyses navnet på projektet].

\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Revisors stempel og underskrift

# Evaluering af projektet

Besvar venligst nedenstående spørgsmål.

|  |
| --- |
| **Hvilken type var projektet (sæt kryds):**  **Etablering af ny folkeoplysende forening . Aktivitetsudvikling .**  **Rekruttering . Partnerskab .**  **Administrativ lettelse .** |
| **Hvad var projektets mål:** |
| **Hvem var projektets målgruppe (køn, alder m.m.):** |
| **Beskriv de udførte aktiviteter:** |
| **Hvilke samarbejdspartnere var der i projektet?:** |
| **Hvor mange nye medlemmer under 25 år / nye frivillige / instruktører har foreningen fået i forbindelse med projektet?:** |
| **Hvordan videreføres aktiviteten i foreningen?:** |
| **Har foreningen opnået projektets succeskriterier:**   * **XX** * **XX**   **Hvis ikke, hvorfor:** |

**Regnskabs- og evalueringsmateriale underskrevet af tegningsberettigede, skal senest 8 uger efter projektets afslutning sendes til: BUudvikling@kk.dk**

REVISIONSINSTRUKS VEDR. PROJEKTTILSKUD OVER 500.000 KR. (MODEL)

**Vejledende retningslinjer for udarbejdelse af revisionsinstruks for revision af projekttilskud med bemærkninger.**

Revisionsinstruks for revision af regnskaber for projekttilskud på 500.000 kr. eller derover ydet i henhold til de tilskudsbetingelser der fremgår af tilsagnsbrev/tilskudsaftale.

Instruksen er udstedt i medfør af [Retningslinjer for støtte til Folkeoplysning i København](https://www.kk.dk/brug-byen/foreninger-og-fritidsliv/foreninger-og-aftenskoler-lovgrundlag-og-retningslinjer).

**§ 1.** Revisionen udføres af en statsautoriseret eller registreret revisor.

*Stk. 2.* I tilfælde af revisorskift i projektperioden skal den tiltrædende revisor rette henvendelse til den fratrædende revisor, der har pligt til at oplyse grundene til fratrædelsen.

**§ 2.** Revisionen foretages - med mindre andet er bestemt af lovgivning - i overensstemmelse med god offentlig revisionsskik, således som dette begreb er fastlagt i § 42 i lov om kommunernes styrelse og nærmere præciseret i stk. 2 og §§ 3-7 i denne instruks.

*Stk. 2.* Ved revisionen efterprøves, om projektregnskabet er rigtigt, og om de dispositioner, der er omfattet af regnskabsaflæggelsen, er i overensstemmelse med meddelte bevillinger, love og andre forskrifter, samt med indgåede aftaler og sædvanlig praksis. Der foretages endvidere en vurdering af, hvorvidt udførelsen af institutionens anliggender er varetaget på en økonomisk hensigtsmæssig måde.

**§ 3.** Revisionens omfang afhænger af tilskudsmodtagers administrative struktur og forretningsgange, herunder den interne kontrol og andre forhold af betydning for regnskabsaflæggelsen. Desuden har tilskuddets (tilsagnets) størrelse betydning for revisionens omfang.

**§ 4.** Ved revisionen skal revisor efterprøve:

* Om projektregnskabet er rigtigt, dvs. uden væsentlige fejl og mangler
* Om tilskudsbetingelserne er opfyldt, herunder bestemmelserne i tilskudsyderes administrations- og regnskabsinstruks
* Om tilskuddet er anvendt til formålet
* Om tilskudsmodtager har udvist sparsommelighed
* Om de oplysninger, som tilskudsmodtager har meddelt tilskudsyder om opfyldelsen af resultatkravene, er dokumenterede
* Om tilskudsmodtagers ledelse har udarbejdet de produktivitets- og effektivitetsanalyser, som tilskudsyder har foreskrevet, samt at de data, der ligger til grund herfor, er pålidelige.

*Stk. 2.* Revisionen udføres ved stikprøvevise undersøgelser.

**§ 5.** Tilskudsmodtager skal give revisor de oplysninger, som må anses af betydning for bedømmelsen af projektregnskabet samt for revisors vurdering af forvaltningen, herunder mål og opnåede resultater. Tilskudsmodtager skal give revisor adgang til at foretage de undersøgelser, denne finder nødvendige og skal sørge for, at revisor får de oplysninger og den bistand, som revisor anser for nødvendig for udførelsen af sit hverv.

**§ 6.** Bliver revisor opmærksom på lovovertrædelser eller tilsidesættelser af forskrifter af væsentlig betydning i forbindelse med midlernes forvaltning, påhviler det revisor straks at give tilskudsmodtager meddelelse herom, samt at påse, at tilskudsmodtagers ledelse inden 3 uger giver tilskudsyder meddelelse herom. I modsat fald er det revisors pligt at orientere tilskudsyder. Revisors bemærkninger indsendes sammen med meddelelsen.

*Stk. 2.* Det samme gælder, hvis revisor under sin revision eller på anden måde bliver opmærksom på, at projektets gennemførelse er usikker af økonomiske eller andre grunde.

**§ 7.** Det reviderede projektregnskab forsynes med en påtegning, hvoraf det skal fremgå, at regnskabet er revideret i overensstemmelse med reglerne i denne instruks. Forbehold skal fremgå af påtegningen.

*Stk. 2.* Revisor skal afgive en revisionsberetning med revisors vurdering og konklusion vedrørende den udførte revision jf. § 4. Beretningen kan afgives i tilslutning til påtegningen eller i en revisionsprotokol.

*Stk. 3.* Genpart af revisionsberetningen indsendes af tilskudsmodtager til tilskudsyder sammen med det påtegnede projektregnskab.